Diari Oficial de la Generalitat Valenciana


Sumari del DOGV 9574, del 14-04-2023 (2023/4067)

RESOLUCIÓ de 12 d'abril de 2023, del secretari autonòmic de Cultura i Esport, per la qual es regula i concedeix una subvenció directa a l'Ajuntament de Guardamar del Segura.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4067


Data del document
:   12-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 12 d'abril de 2023, del secretari autonòmic de Cultura i Esport, per la qual es regula i concedeix una subvenció directa a l'Ajuntament de Guardamar del Segura. [2023/4067]  
La Llei 9/2022, de 30 de desembre, de pressupostos de la Generalitat per a l'exercici 2023, preveu amb càrrec al programa 454.10, Promoció cultural, patrimoni artístic i museus, centre gestor 01, secció 09, servei 02 i capítol IV, la línia de subvenció S8623000, amb la denominació «Col·laboració capitals culturals valencianes», amb una dotació de 150.000,00 euros, de regulació nominativa i concessió directa, i que té com a descripció i finalitat la contribució amb les despeses de les activitats culturals vinculades al nomenament de capital cultural.  
  
Els benecifiaris de la línia són els «ajuntaments guanyadors segons resolució del concurs anual sobre capitalitat cultural valenciana, segons annex», i l'annex de la línia 8623000 recull els següents beneficiaris:  
  
  
Ajuntament de menys de 5.000 habitants 50.000,00  
Ajuntament de més de 5.000 habitants 100.000,00  
Total 150.000,00  
  
  
Aquesta línia de subvenció es troba inclosa en el Pla estratègic de subvencions de la Conselleria d'Educació, Cultura i Esport per al període 2020-2023, aprovat per Resolució de 23 de març de 2020, del conselller d'Educació, Cultura i Esport, i modificat per la Resolució de 21 de desembre de 2021, del conseller d'Educació, Cultura i Esport, inclosa en el programa 454.10 i vinculada a l'objectiu estratègic 4: Fomentar la presència d'associacions, fundacions i entitats en la vida cultural, com a mitjà per a millorar la participació i l'accés a la cultura i formació dels seus agents.  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a, la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa, mitjançant resolución, les subvencions previstes nominativament en la llei de pressupostos de la Generalitat, entenent-se com a tals aquelles l'objecte, dotació pressupostària i destinatari de les quals figuren inequívocament en els seus annexos.  
En aquest sentit, la lletra d) del apartat 4 de l'article 160 de l'esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l'apartat 5 del mateix article preveu que l'exercici d'aquesta competència podrà ser delegat.  
D'aquesta manera, mitjançant Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, delega en la persona titular de la Secretaria Autonòmica de Cultura i Esport les resolucions de concessió de subvencions de manera directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La Conselleria d'Educació, Cultura i Esport és el departament del Consell al qual, en virtut del que disposa l'article 7 del Decret 5/2019, de 16 de juny, del president de la Generalitat, pel qual es determina el número i la denominació de les conselleries i les seues atribucions, li corresponen les competències en matèria de cultura i promoció cultural.  
  
Un dels pilars en el desenvolupament d'aquesta competència és el pla «Fes Cultura», que conté els objectius de la política cultural del Consell a partir de l'any 2016 i respon a cinc eixos essencials: la industrialització i consolidació dels sectors culturals i creatius, l'impuls a la territorialitat, la cooperació interinstitucional, la internacionalització i la democratització i accés a la cultura.  
L'eix estratègic de la territorialitat està estretament lligat amb el de democratització i accés a la cultura i comparteixen alguns elements com són l'aposta per a acostar la cultura al conjunt de la ciutadania, la importància de la participació, la descentralització i el protagonisme creixent de les entitats locals en la dinamització cultural de tot el territori.  
  
La Conselleria d'Educació, Cultura i Esport, amb la voluntat d'impulsar una programació cultural diversa i de qualitat en els municipis valencians, que atenga la diversitat de públics i que incloga les diferents expressions artístiques, va crear en 2017 el reconeixement de capitalitat cultural valenciana per a aquells municipis que es van distingir per apostar de manera decidida per la cultura.  
El nomenament de les capitals culturals valencianes es fa cada any mitjançant un procediment obert i transparent de lliure concurrència entre aquells municipis que manifesten la seua voluntat de participar i una comissió és l'encarregada de valorar els projectes presentats.  
  
La Comissió de Valoració de les capitals culturals valencianes 2023, reunida el 26 de setembre de 2022, va decidir distingir els municipis de Geldo i Guardamar del Segura com a capitals culturals valencianes 2023, en les categories de menys i més de 5.000 habitants, respectivament.  
L'Ajuntament de Guardamar del Segura és competent en matèria de promoció cultural dins del seu territori, d'acord amb el que es preveu en l'article 25.2 lletra m) de la Llei 7/1985, de 2 d'abril, reguladora de les bases de règim local. En el marc d'aquesta competència pròpia va presentar el projecte per a participar en el procediment de designació de capitals culturals valencianes.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedeix en la present resolució no necessita la notificació abans esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exerceix activitat econòmica que puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Per tot el que s'ha exposat, havent-se seguit els tràmits que es recullen en l'article 168.1.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 9/2022, de 30 de desembre, de pressupostos de la Generalitat per a 2023, i en virtut de les competències atribuïdes a la Conselleria d'Educació, Cultura i Esport en el Decret 5/2019, de 16 de juny, del president de la Generalitat, i de la delegació continguda en el resolc primer apartat 2 de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer. Objecte  
La present resolució té per objecte regular la concessió directa de la subvenció destinada a l'Ajuntament de Guardamar del Segura, guanyador segons resolució del concurs anual sobre capitalitat cultural valenciana de data 26 de setembre de 2022, en la categoria d'ajuntaments de més de 5.000 habitants, prevista en la Llei 9/2022, de 30 de desembre, de Pressupostos de la Generalitat per a l'exercici 2023.  
La Comissió de Valoració de les capitals culturals 2023, reunida el 26 de setembre de 2022, va designar el municipi de Guardamar del Segura com a capital cultural valenciana 2023 en la categoria de municipi de més de 5.000 habitants, tal com va quedar reflectit en l'acta emesa a aquest efecte i li va ser comunicat per la persona titular de la Conselleria d'Educació, Cultura i Esport.  
La subvenció està destinada a contribuir amb les despeses de les activitats vinculades al nomenament de capital cultural establides en l'annex I de la present resolució.  
  
Segon. Raons d'interés públic que concorren en la seua concessió  
La possibilitat de concedir una subvenció, de caràcter nominatiu, al Ajuntament guanyador del concurs anual sobre capitalitat cultural valenciana per a ajuntaments de més de 5.000 habitants, està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està contemplada de manera expressa en el pressupost de la Generalitat per a 2023, en la secció 09, servei 02, centre gestor 01, i programa 454.10, la línia de subvenció S8623000, amb la denominació «Col·laboració capitals culturals valencianes», i amb una dotació de 100.000 euros, per als ajuntaments de més de 5.000 habitants, que té com a descripció i finalitat la contribució amb les despeses de les activitats culturals vinculades al nomenament de capital cultural. La subvenció regulada en aquesta resolució té caràcter singular, derivat del caràcter excepcional i únic de l'entitat sol·licitant i atesa la finalitat de la Generalitat de promocionar la cultura valenciana, segons les determinacions expressament contemplades per la Llei 9/2022, de 30 de desembre, de pressupostos de la Generalitat per a l'exercici 2023.  
  
  
Tercer. Entitat beneficiària  
L'entitat beneficiària és l'Ajuntament de Guardamar del Segura, com a ajuntament de més de 5.000 habitants guanyador del concurs anual sobre capitalitat cultural valenciana 2023.  
  
Quart. Activitat subvencionada  
L'import de l'ajuda anirà destinat a la celebració de les activitats vinculades al nomenament com a capital cultural del municipi de Guardamar del Segura l'any 2023 establides en l'annex I de la present resolució.  
  
Cinqué. Despeses subvencionables  
1. Seran despeses subvencionables aquelles que de manera indubtable responguen a la realització de les activitats enumerades en l'annex I de la present resolució, resulten estrictament necessàries i es facen entre l'1 de gener i el 31 de desembre de 2023.  
2. Les despeses subvencionables es regiran pel que es disposa en l'article 31 de la Llei general de subvencions i podran respondre a alguna de les activitats enumerades en l'annex a aquesta resolució o que tinguen relació amb aquestes.  
3. Es consideraran en tot cas despeses en relació amb les actuacions objecte d'aquesta resolució: caixets de les companyies de teatre, dansa, circ, titelles, etc., grups musicals o músics; activitats relacionades amb les tradicions i la cultura popular; retribucions dels ponents i participants en conferències, tallers, debats, jornades o congressos sobre ciències, arts, patrimoni, històric, natural o patrimoni immaterial en el vessant cultural; allotjament i transport d'artistes i participants en les activitats programades o en residències artístiques o de creació; projectes de continguts i instal·lació d'exposicions; retribucions dels professors que impartisquen continguts artístics; personal tècnic i equips humans suplementaris; difusió, publicitat, imatge gràfica, impressions i contractació en mitjans de comunicació; lloguer d'equips i infraestructura tècnica; primes d'assegurances i neteja; liquidació de drets d'autor, transport i treballs d'administració.  
  
4. En cap cas seran despeses subvencionables:  
a) Despeses d'adquisició de material inventariable.  
b) Despeses financeres, recàrrecs i sancions administratives i penals.  
  
c) Despeses de procediments judicials.  
d) Despeses en serveis de restauració i menjars (servei d'àpats), encara que siguen promocionals o protocol·laris.  
e) Regals a assistents i premis en metàl·lic.  
f) Despeses accessòries als desplaçaments (pàrquings, peatges autopistes...).  
5. Els tributs són despesa subvencionable quan l'Ajuntament els abone efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
6. Es considerarà despesa subvencionable la realitzada i efectivament pagada amb anterioritat a la finalització del període de justificació.  
  
Sisé. Quantia  
L'import de la subvenció s'estableix en un màxim de 100.000 €. Aquest import s'abonarà amb càrrec a la línia de subvenció S8623000, de la secció, servei, centre gestor i programa 02.26.29.013.23 de l'estat de despeses del pressupost de la Generalitat per a l'exercici 2023.  
  
  
Seté. Òrgan gestor  
Correspon la tramitació i la gestió de la subvenció a la Direcció General de Cultura i Patrimoni. Així mateix s'habilita la persona titular de la Direcció General de Cultura i Patrimoni per a dictar instruccions i adoptar les mesures que considere oportunes per a l'aplicació i execució d'aquesta resolució.  
  
Huité. Obligació de l'entitat beneficiària  
1. L'Ajuntament de Guardamar del Segura estarà subjecte a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei general de subvencions.  
2. L'Ajuntament de Guardamar del Segura estarà obligat a realitzar les activitats subvencionades en els termes d'aquesta resolució i a justificar la realització d'aquestes en els terminis establits.  
3. En particular, estarà obligat a:  
a) Realitzar les activitats que fonamenten la concessió de la subvenció previstes en l'annex d'aquesta resolució en les dates compreses entre l'1 de gener i el 31 de desembre del 2023.  
b) Justificar el compliment dels requisits i les condicions, així com la realització de l'activitat i el compliment de la finalitat que determinen la concessió de la subvenció.  
c) Sotmetre's a les actuacions de comprovació a efectuar per l'òrgan que concedeix la subvenció, així com qualssevol altres de comprovació i control financer que puguen realitzar els òrgans de control competents que li siguen requerides en l'exercici de les actuacions anteriors.  
  
d) Comunicar a la Direcció General de Cultura i Patrimoni l'obtenció altres subvencions, ajudes, ingressos o recursos que financen les activitats per a la mateixa finalitat i que pogueren donar lloc a la modificació de l'ajuda en produir-se una variació de les condicions tingudes en compte per a la concessió de la subvenció. En cap cas la suma de totes elles podrà superar el cost de l'activitat subvencionada.  
  
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
f) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i registres específics que siguen exigibles, amb la finalitat de garantir l'exercici adequat de les facultats de comprovació i control.  
g) Acreditar amb anterioritat a la concessió de la subvenció, mitjançant una declaració responsable, no estar sotmés a les prohibicions per a obtindre la condició de beneficiari, establides en l'article 13 de la Llei 38/2003, i també no ser deutor de la Generalitat per reintegrament de subvencions, de conformitat amb el que es preveu en l'article 25 del Reglament de subvencions.  
h) Adoptar les mesures de difusió contingudes en l'apartat 4 de l'article 18 de la Llei 38/2003, i realitzar-les de conformitat amb la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
Aquestes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació. En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicaran que l'activitat subvencionada es realitza en col·laboració amb la Conselleria d'Educació, Cultura i Esport, i les inclusions o mencions que es realitzen en les pàgines web oficials per a donar repercussió a les activitats, incorporaran, si correspon, el logotip que la Generalitat facilite. Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
i) Procedir al reintegrament dels fons percebuts en els supòsits previstos en l'article 37 de la Llei 38/2003 i en l'article 172 de la Llei 1/2015.  
j) Els contractes que formalitze l'entitat local amb el mateix proveïdor per a la realització d'actuacions subvencionades, que tinguen un import igual o superior a 15.000 € (IVA exclòs), requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o que la despesa s'haja realitzat amb anterioritat a la publicació de la present resolució. Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de contractes del sector públic, de 8 de novembre de 2017, de contractes del sector públic.  
k) Tenint en compte la naturalesa jurídica de l'entitat local i de conformitat amb l'article 2 de la Llei 19/2013, de 9 de desembre, de transparència, accés a la informació pública i bon govern, i l'article 3 de la Llei 1/2022, de la Generalitat, de transparència i bon govern de la Comunitat Valenciana, a la beneficiària de la subvenció li serà aplicable el que s'estableix en les dites normes per al cas d'entitats de naturalesa pública en matèria de transparència, així com les obligacions previstes com a bàsiques en la Llei 38/2003 i en el seu reglament de desenvolupament.  
4. L'incompliment de les anteriors obligacions produirà la pèrdua del dret al cobrament total o parcial de la subvenció atorgada, i tindrà com a conseqüència la minoració de la subvenció o, si escau, el reintegrament de les quantitats percebudes, de conformitat amb el que es disposa en el resolc onze de la present resolució.  
Tot això sense perjudici, si escau, de l'exigència de responsabilitats que puguen correspondre d'acord amb la legislació vigent.  
  
Nové. Règim i termini de justificació de les subvencions  
1. La justificació de la despesa consistirà en la presentació d'un certificat de les obligacions adquirides o reconegudes, o dels pagaments ordenats, subscrit per l'interventor o interventora de l'entitat i amb el vistiplau de l'alcalde president de l'Ajuntament, que especifique la data inicial i d'acabament del període meritat, i en què es reculla la relació numerada correlativa de totes les despeses realitzades amb especificació de la data, el proveïdor, el concepte, l'import i, si escau, el percentatge imputat a la justificació de la subvenció.  
Juntament amb el certificat o certificats anteriors que es presenten, l'Ajuntament haurà d'aportar una memòria d'actuació justificativa relativa al nivell d'execució i satisfacció de les activitats a què fa referència aquesta resolució, que s'acompanyarà de la justificació gràfica o documental d'aquestes en suport digital (fullets, programes, vídeos, publicitat, publicacions en revistes, xarxes socials, etc.). Així mateix hauran d'indicar-se les dades d'assistència de públic a cadascuna de les activitats i una valoració sobre la repercussió econòmica que ha tingut sobre el municipi, així com de la projecció exterior del municipi.  
  
En tot cas, la documentació justificativa de les despeses que s'indiquen en el certificat de l'interventor o interventora que es presente estarà a la disposició de les comprovacions i requeriments que siguen necessaris per part de l'òrgan que concedeix la subvenció.  
2. La justificació de la despesa es presentarà telemàticament a través del portal de la Generalitat, Conselleria d'Educació, Cultura i Esport, en l'enllaç https://www.gva.es/es/inicio/procedimientos'id\_proc=23357, sense perjudici del que estableix l'article 16 de la Llei 39/2015, d'1 d'octubre, del procediment administratiu comú de les administracions públiques.  
3. L'aportació de la justificació de la despesa acreditativa del compliment de l'activitat s'efectuarà en els terminis següents:  
a) En el termini màxim d'un mes a partir de la publicació d'aquesta resolució, l'Ajuntament haurà de justificar davant l'esmentada Direcció General de Cultura i Patrimoni les despeses generades des de l'1 de gener de 2023 fins a la data de la publicació de la resolució.  
b) La resta de la justificació es podrà presentar fins al 31 d'octubre de 2023.  
c) Sense perjudici de l'anterior, per al mes de novembre i desembre de 2023 es podrà realitzar, prèvia sol·licitud de l'entitat local el mes d'octubre, un pagament anticipat de l'import restant de la subvenció, que en cap cas podrà superar el 30 % de la quantia de la subvenció, de conformitat amb l'article 171 de la Llei 1/2015.  
D'aquesta manera, la justificació del pagament anticipat del mes de novembre i desembre de 2023 a què fa referència el paràgraf següent, haurà d'efectuar-se abans del 31 de gener de 2024.  
Aquests terminis podran ser ampliats de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, mitjançant resolució de la persona titular de la Direcció General de Cultura i Patrimoni.  
4. La falta de justificació o la justificació insuficient de la subvenció concedida, dins del termini establit a aquest efecte, així com la concurrència d'altres causes recollides per l'article 37 de la Llei 38/2003, donarà lloc a la pèrdua del dret al cobrament total o parcial de la subvenció, sense perjudici de la realització del tràmit d'audiència legalment establit.  
  
Deu. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent del pagament de les seues obligacions tributàries i davant la Seguretat Social.  
En el cas que el compte bancari de l'entitat no estiguera donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L'enllaç al sistema PROPER és: https://www.gva.es/es/inicio/procedimientos'id\_proc=22998  
  
El pagament s'efectuarà mitjançant transferència bancària al compte del qual siga titular l'Ajuntament i que estiga donat d'alta en el sistema d'informació pressupostària de la Generalitat.  
  
Onze. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Dotze. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Conselleria d'Educació, Cultura i Esport es reserva el dret a realitzar quantes inspeccions tècniques i administratives es consideren necessàries a fi de conformar la correcta execució de l'actuació subvencionada.  
  
Tretze. Mètode general de control  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, la Direcció General de Cultura i Patrimoni efectuarà la comprovació administrativa de la justificació documental concedida, mitjançant la revisió de la documentació aportada.  
  
2. La comprovació material de la realització de les activitats es durà a terme d'acord amb el pla de control següent que s'aprova mitjançant la present resolució:  
a) Es realitzarà un control administratiu i de qualitat, a fi de valorar el grau de compliment dels objectius marcats; s'analitzarà la documentació aportada pel beneficiari, i es comprovarà l'execució, per a valorar si s'ajusta al que s'estableix en la resolució, així com la qualitat i idoneïtat.  
b) Criteri de selecció de la mostra: aleatori.  
c) El percentatge mínim de l'ajuda que caldrà controlar serà del 10 per cent del total pagat d'aquesta subvenció.  
d) Per a poder efectuar la comprovació material de les activitats, el beneficiari de la subvenció haurà de facilitar l'accés a les seues instal·lacions a personal de l'òrgan gestor habilitat a aquest efecte, en el cas que fora necessari.  
A fi de no pertorbar el normal funcionament de les entitats, i ateses les disponibilitats tecnològiques del beneficiari, es podran substituir les inspeccions presencials per altres mitjans de prova en format electrònic que garantisquen l'adequada realització de l'activitat subvencionada, com per exemple vídeos, fotografies geoetiquetadas o datades i altres mitjans de prova en format electrònic que garantisquen l'adequada realització de l'activitat subvencionada.  
  
Catorze. Règim jurídic aplicable  
Aquestes subvencions es regiran, a més del que disposa aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Quinze. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, de conformitat amb el que es disposa per l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents: a) Potestativament, recurs de reposició davant el mateix òrgan que la va dictar, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició. b) Directament recurs contenciós administratiu davant els jutjats contenciosos administratius en el termini de dos mesos comptats a partir de l'endemà de la publicació d'aquesta resolució, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 12 d'abril de 2023.- El secretari autonòmic de Cultura i Esport (p. d. R 29.04.2022, DOGV 29.04.2022): Joaquim Enric López Camps.  
  
  
  
Annex I  
  
Les despeses que podran ser finançades per la present resolució hauran d'estar incloses en alguna de les activitats següents:  
1. Arts escèniques: contractació de companyies professionals de teatre, dansa, circ, arts de carrer, titelles o qualsevol altra manifestació escènica.  
2. Música: contractació de músics, grups musicals, agrupacions musicals, bandes, orquestres, sarsuela, òpera, etc.  
3. Organització d'activitats vinculades a les tradicions i la cultura popular.  
4. Audiovisual: projeccions, cicles o festivals de cinema de qualsevol gènere.  
5. Arts visuals: organització d'exposicions de pintura, escultura, fotografia, instal·lacions, etc.  
6. Actes divulgatius: conferències, tallers, debats, jornades o congressos sobre ciències, arts, patrimoni històric, patrimoni natural o patrimoni immaterial en el vessant cultural.  
7. Llibre: activitats de promoció de la lectura i edició de llibres i catàlegs de divulgació del patrimoni artístic, arqueològic, històric i cultural del municipi.  
8. Didàctica: activitats relacionades amb la pedagogia de les arts.  
9. Residències creatives: convocatòries per a facilitar processos de creació artística i sostenible en els municipis amb la col·laboració de l'administració local i col·lectius, entitats o agents externs, amb la intenció de generar entorns de col·laboració.  
  
  
  
ANNEX II  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ.  
-Anualitat:  
-Òrgan gestor:  
-Import:  
-Títol:  
  
2. ENTITAT BENEFICIÀRIA.  
-Nom o raó social (\*):  
-Tipus d'entitat:  
-Sigles:  
-NIF:  
-Adreça:  
-Localitat:  
-Província:  
-Telèfon:  
-Correu electrònic:  
-Pàgina web:  
(\*) El nom ha de ser coincident amb el que figura en aquesta resolució.  
Dades de la persona representant:  
-Nom:  
-Cognoms:  
-DNI/NIF:  
-Càrrec:  
Dades domiciliàries a l'efecte de notificació:  
-Adreça:  
-Localitat:  
-Província:  
-Codi postal:  
Dades de la persona de contacte en cas de ser diferent de la persona sol·licitant:  
-Nom i cognoms:  
-Telèfon:  
-Correu electrònic:  
  
3. DECLARACIÓ RESPONSABLE  
a) Conforme al que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) i, si és el cas, de residència.  
Sí No   
  
Si no se subscriu la corresponent autorització, la persona interessada estarà obligada a presentar els documents corresponents juntament amb aquesta conformitat.  
b) Declare que, a la vista de les bases que regeixen aquesta resolució, les accepte íntegrament i accepte la subvenció per al projecte a què es refereix aquesta resolució.  
c) Declare que l'entitat a la qual represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, ressaltant especialment la de no ser deutora per reintegrament de subvencions.  
d) Declare que totes les dades que figuren en aquest document són certes, i em compromet, en nom de l'entitat, a destinar l'import de la subvenció que es regula i concedeix en aquesta resolució a l'objecte previst.  
e) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
4. TRACTAMENT DE DADES PERSONALS. La Conselleria d'Educació, Cultura i Esport és responsable del tractament de les dades personals que es recullen en aquest document i, si és el cas, en els que s'adjunten, i les tractarà amb la finalitat de gestionar l'acceptació de la subvenció. Les persones interessades poden exercitar els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, segons s'indica en la pàgina següent: http://www.gva.es/va/proc19970. Per a més informació es pot consultar el registre d'activitat de tractament denominat «Ajudes, beques i subvencions» en la següent pàgina web: www.ceice.gva.es/registre-de-tractament-de-dades  
  
Sí No   
Data i signatura de la persona representant de l'entitat.